Muvimento Neoburboneco

‘O Muvimento Neoburboneco è nu muvimento culturale nato ‘o 1993 a Napule e tene delegazziune in tutt’Italia e p’ ‘o riesto d’ ‘o munnoNomme ufficiale: Associazzione culturale Neoburboneca, neoborbonici.it.

 Storia 

Nascette quanno ‘o scrittore, pueta, giurnalista e autore ‘e tante canzone napulitane, Riccardo Pazzaglia, se ncuntraie cu nu prufessore napulitano, Gennaro De Crescenzo proprio ‘o iuorno c’arrivaie Galibbarde a Napule (7 ‘e settembre d’ ‘o 1860). Arrivaieno centinaia ‘e giurnaliste e perzone e nascette ‘o muvimento per studià e p’arricurdà a tutte quante ‘a storia d’ ‘o [[Regno de Ddoje Sicilie]] e d’ ‘e Burbone ca fuieno ‘e Rre ‘a ô 1734 a ô 1860. ‘A chillu mumento migliaia ‘e giurnale e televisione parlaieno e parlano d’ ‘è neoburbonece ca nun vonno n’ata vota ‘o Rre ncoppa a nu trono e nun vonno manco spartere ll’Italia ma vonno sulo arricurdà ‘a storia, vonno ricostruì l’orgoglio ‘e tutte chille ca so’ nnate dint’ a ll’Italia d’’ o Sud e campano ancora là o so’ partute, a melliune, e so’ addivintate emigrante pe tutto ‘o munno. ‘A chisto punto e aroppo, migliara ‘e perzone so’ addivintate neoborbuneche e spisso ‘e prufessure ‘e ll’uneverzetà parlano ‘e lloro pecché diceno ca ‘o Sud nun steva bono cu ‘e Burbone e ‘o ddiceno ‘a 160 anne ma ‘e ccose p’ ‘o Sud nun so’ gghiute bbone cchiù e tutte ‘e quistione meridiunale nun ‘o teneno ancora risolte. ‘O sito lloro è neoborbonici.it e lloro organizzano centinara ‘e ccose ogne anno pure si nun songo nu partito, nun teneno sorde d’ ‘o guverno e campano cu ‘e sorde d’’e cullette.

 Nutarelle 

 Bibbliografia 
‘E libbre ca parlano d’ ‘o muvimento Neoburboneco:
 Vittorio Messori, Le cose della vita, Edizioni Paoline, Milano, 1995
 Pino Aprile, Terroni, Piemme, Milano, 2010
 Valeria Mendicino, Il neoborbonismo: da revisionismo storico a fenomeno mediatico, Tesi di laurea specialistica, Facoltà di Lettere e Filosofia, Università della Calabria, Anno Accademico 2008-2009
 Marta Petrusewicz,  Neoborbonismo: che succede? Relazione al seminario di studi moderni italiani, Columbia University, New York, 19 settembre 2014
 Gigi Di Fiore, La nazione napoletana: Controstorie borboniche e identità suddista, Utet'', Torino, 2015 ("I neoborbonici e i loro figli")

 Jonte 'a fore 

 Muvimento Neoburboneco - Sito ufficiale

Categurìa:Napule
Categurìa:Puliteca